
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2016 M. SPALIO 5 D. NUTARIMO NR. 998 „DĖL VALSTYBĖS PARAMOS PRIEGLOBSČIO GAVĖJŲ INTEGRACIJAI TEIKIMO TVARKOS APRAŠO PATVIRTINIMO“ PAKEITIMO 

2022 m. rugsėjo 7 d. Nr. 905
Vilnius

Lietuvos Respublikos Vyriausybė nutaria:
. Pakeisti Lietuvos Respublikos Vyriausybės 2016 m. spalio 5 d. nutarimą Nr. 998 „Dėl Valstybės paramos prieglobsčio gavėjų integracijai teikimo tvarkos aprašo patvirtinimo“ ir jį išdėstyti nauja redakcija (Valstybės paramos prieglobsčio gavėjų, nelydimų nepilnamečių užsieniečių ir laikinąją apsaugą Lietuvos Respublikoje gavusių užsieniečių integracijai teikimo tvarkos aprašas nauja redakcija nedėstomas):
„LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS VALSTYBĖS PARAMOS UŽSIENIEČIŲ INTEGRACIJAI TEIKIMO SĄLYGŲ IR TVARKOS APRAŠO PATVIRTINIMO

Vadovaudamasi Lietuvos Respublikos įstatymo „Dėl užsieniečių teisinės padėties“ 108 straipsniu ir siekdama įgyvendinti 2011 m. gruodžio 13 d. Europos Parlamento ir Tarybos direktyvą 2011/95/ES dėl trečiųjų šalių piliečių ar asmenų be pilietybės priskyrimo prie tarptautinės apsaugos gavėjų, vienodo statuso pabėgėliams arba papildomą apsaugą galintiems gauti asmenims ir suteikiamos apsaugos pobūdžio reikalavimų, Lietuvos Respublikos Vyriausybė nutaria:
Patvirtinti Lietuvos valstybės paramos užsieniečių integracijai teikimo sąlygų ir tvarkos aprašą (pridedama).“
. Pakeisti nurodytu nutarimu patvirtintą Valstybės paramos prieglobsčio gavėjų, nelydimų nepilnamečių užsieniečių ir laikinąją apsaugą Lietuvos Respublikoje gavusių užsieniečių integracijai teikimo tvarkos aprašą: 
. Pakeisti pavadinimą ir jį išdėstyti jį taip:
„LIETUVOS VALSTYBĖS PARAMOS UŽSIENIEČIŲ INTEGRACIJAI TEIKIMO SĄLYGŲ IR TVARKOS APRAŠAS“.
. Pakeisti 1 punktą ir jį išdėstyti taip:
„. Lietuvos valstybės paramos užsieniečių integracijai teikimo sąlygų ir tvarkos aprašas (toliau – Aprašas) reglamentuoja valstybės paramos prieglobsčio gavėjų ir jų šeimos narių, atvykusių į Lietuvos Respubliką šeimų susijungimo atveju, nelydimų nepilnamečių užsieniečių ir laikinąją apsaugą Lietuvos Respublikoje gavusių užsieniečių integracijai teikimo pagrindus, organizavimą, teikimą, administravimą, piniginių išmokų ir pašalpų mokėjimą.“
. Papildyti 3.4.4 papunkčiu:
„. sudaro sutartis su savivaldybių administracijomis dėl valstybės biudžeto lėšų pervedimo joms pagal jų pateiktą valstybės biudžeto lėšų poreikį laikinąją apsaugą Lietuvos Respublikoje gavusių užsieniečių Aprašo 45 punkte nurodytai paramai išmokėti ir teikia informaciją Socialinės apsaugos ir darbo ministerijai apie savivaldybių teikiamą paramą;“.
. Pakeisti 3.5.2 papunktį ir jį išdėstyti taip:
„. paskiria savivaldybės administracijos direktorių arba jo įgaliotą asmenį paramos teikimui prieglobsčio gavėjams ir laikinąją apsaugą Lietuvos Respublikoje gavusiems užsieniečiams savivaldybės teritorijoje koordinuoti;“.
. Pakeisti 3.7.2 papunktį ir jį išdėstyti taip:
„. sprendžia klausimus dėl paramos integracijai savivaldybės teritorijoje – integracijos laikotarpio pratęsimo, nutraukimo, atnaujinimo, papildomų paramos integracijai priemonių skyrimo ir jų apimties nustatymo;“.
. Pakeisti II skyriaus pavadinimą ir jį išdėstyti taip:
„ SKYRIUS
PARAMOS INTEGRACIJAI TEIKIMO SĄLYGOS IR ORGANIZAVIMAS“.
. Pakeisti 24.4 papunktį ir jį išdėstyti taip:
„. gauti ne didesnę kaip 1,6 bazinės socialinės išmokos dydžio mėnesinę kompensaciją atlyginimui švietimo teikėjui už vaiko, ugdomo pagal ikimokyklinio ar priešmokyklinio ugdymo programas, išlaikymą apmokėti;“.
. Papildyti 261 punktu:
„. Jeigu šeima, jau gavusi vienkartinę išmoką įsikurti, pasipildo dar vienu arba keliais nariais, vienkartinė išmoka įsikurti perskaičiuojama, atsižvelgiant į šeimos narių skaičių, ir išmokamas šios ir anksčiau tai šeimai išmokėtos sumos skirtumas.“
. Pakeisti 45.2 papunktį ir jį išdėstyti taip:
„. gauti ne didesnę kaip 1,6 bazinės socialinės išmokos dydžio mėnesinę kompensaciją atlyginimui švietimo teikėjui už vaiko, ugdomo pagal ikimokyklinio ar priešmokyklinio ugdymo programas, išlaikymą apmokėti, jeigu jie atitinka Aprašo 46.1 papunktyje nurodytas sąlygas.“
. Pakeisti 46 punktą ir jį išdėstyti taip:
„. Aprašo 45.1 papunktyje nurodytą vienkartinę išmoką įsikurti turi teisę gauti nepilnamečiai laikinąją apsaugą Lietuvos Respublikoje gavę užsieniečiai ir pilnamečiai laikinąją apsaugą Lietuvos Respublikoje gavę užsieniečiai, jeigu jie atitinka šias sąlygas:
. dirba pagal darbo sutartį ar darbo santykiams prilygintų teisinių santykių pagrindu arba savarankiškai Lietuvos Respublikoje arba yra įsiregistravę Užimtumo tarnyboje. Šis reikalavimas netaikomas: 
. asmenims, kurie mokosi pagal bendrojo ugdymo programą ar pagal formaliojo profesinio mokymo programą arba studijuoja aukštojoje mokykloje;
. asmenims, kurie yra sukakę senatvės pensijos amžių;
. nėščioms moterims, kurioms iki numatomos gimdymo datos yra likę ne daugiau kaip 70 kalendorinių dienų;
. vienam gyvenančiam asmeniui arba vienam iš privataus namų ūkio narių, jei jis slaugo ar prižiūri kitą šio privataus namų ūkio narį, kuriam nustatytas specialusis nuolatinės slaugos poreikis ar specialusis nuolatinės priežiūros (pagalbos) poreikis, savo ar kito šiam privačiam namų ūkiui priklausančio asmens vaiką (-us) (įvaikį (-ius) arba vaiką (-us) 
(įvaikį (-ius), kuriam (-iems) įstatymų nustatyta tvarka nustatyta globa ar rūpyba šeimoje;
. vienam iš teisėtų atstovų, auginančių vaiką (-us) (įvaikį (-ius) iki 3 metų, pagal gydytojų rekomendaciją švietimo įstaigos nelankantį vaiką (-us) (įvaikį (-ius) iki 8 metų, švietimo įstaigos nelankantį vaiką (-us) (įvaikį (-ius), jei švietimo įstaigose, vykdančiose ikimokyklinio ir priešmokyklinio ugdymo programas, nėra vietų;
. vienam iš darbingo amžiaus senelių, prižiūrinčių vaiką iki 3 metų tais atvejais, kai vaiko tėvai dirba pagal darbo sutartį ar darbo santykiams prilygintų teisinių santykių pagrindu arba savarankiškai Lietuvos Respublikoje arba yra įsiregistravę Užimtumo tarnyboje ir aktyviai ieško darbo;
. asmenims, kuriems nustatytas 55 procentų ir mažesnis darbingumo lygis;
. ne trumpesniam nei 6 mėnesių laikotarpiui yra sudarę gyvenamųjų patalpų nuomos sutartį, kuri yra įregistruota Lietuvos Respublikos nekilnojamojo turto registre ir kurioje nurodyti nuomojamose gyvenamosiose patalpose kartu gyvenančių laikinąją apsaugą Lietuvos Respublikoje gavusių užsieniečių, priklausančių tam pačiam privačiam namų ūkiui, vardai, pavardės, gimimo datos.“
. Pakeisti 47 punktą ir jį išdėstyti taip:
„. Jeigu privatus namų ūkis, jau gavęs Aprašo 45.1 papunktyje nurodytą išmoką, pasipildo dar vienu arba keliais nariais, atitinkančias Aprašo 46 punkte nurodytas sąlygas, Aprašo 45.1 papunktyje nurodyta išmoka perskaičiuojama, atsižvelgiant į privatų namų ūkį sudarančių laikinąją apsaugą Lietuvos Respublikoje gavusių užsieniečių skaičių, ir išmokamas šios ir anksčiau tam privačiam namų ūkiui išmokėtos sumos skirtumas. Dėl Aprašo 45.1 papunktyje nurodytos išmokos perskaičiavimo gali kreiptis vienas iš pilnamečių laikinąją apsaugą Lietuvos Respublikoje gavusių užsieniečių privataus namų ūkio narių arba nepilnamečio užsieniečio, gavusio laikinąją apsaugą Lietuvos Respublikoje, teisėtas atstovas. Aprašo 45.1 papunktyje nurodyta išmoka neperskaičiuojama ir neskiriama, jeigu privatus namų ūkis pasipildo, jo narei susilaukus vaiko, ir (arba) jeigu, privačiam namų ūkiui pasipildžius nauju nariu, dėl to nesikeičia vienkartinės išmokos dydis.“ 
. Pakeisti 49 punktą ir jį išdėstyti taip:
„. Aprašo 45.2 papunktyje nurodyta kompensacija skiriama, jeigu vienam iš vaiko teisėtų atstovų arba vaikui suteikta laikinoji apsauga.“
. Pripažinti netekusiu galios 50 punktą.

